यूनान के प्रदर्शनकारी कुत्ते की 'टाइम' ने की सराहना  
एथेंस की सड़कों पर घूमने वाला एक आवारा कुत्ता शहर के प्रदर्शनों का मुखौटा बनने के बाद टाइम पत्रिका के पर्सन ऑफ द ईयर पुरस्कार में भी सराहा गया है।
एथेंस की सड़कों पर घूमने वाला एक आवारा कुत्ता शहर के प्रदर्शनों का मुखौटा बनने और इंटरनेट पर छाने के बाद इस हफ्ते टाइम पत्रिका के पर्सन ऑफ द ईयर पुरस्कार में भी सराहा गया है।  पत्रिका के सालाना सम्मान गैलरी में उसे जगह मिली है, जो इस साल के अरब जगत में प्रदर्शनों, संकट ग्रस्त यूरोपीय संघ, अमेरिका और रूस को समर्पित है।  इंटरनेट पर यूनानी राजधानी के दंगाई कुत्ता के नाम से चर्चित रहे इस कुत्ते का अपना फेसबुक पेज भी है जहां इसके 24,000 मुरीद हैं।  प्रदर्शन के आयोजकों ने बताया कि वैसे तो एथेंस में बहुत से आवारा कुत्ते हैं लेकिन सिर्फ लोउकानीकोस ने सक्रिय रूप से प्रदर्शनों में बेखौफ भाग लिया।  स्वतंत्र फोटोग्राफर अलकीस कोंसतानतीनदीस ने बताया, वह हमेशा प्रदर्शनकारियों के पक्ष में रहा। उन्होंने बताया, वह फोटोग्राफरों को भी पहचानता था। वह दंगा नियंत्रक पुलिस के सामने खड़ा होकर उनपर भौंका करता था। जब आंसू गैस छोड़ी जाती तो वह इस कार्रवाई को अंजाम देने वाले के पास जाता और उसे काट लेता।